**Lisa 3 Tehniline kirjeldus**

Hanke nimetus: Tallimetsa maaparandussüsteemi ning teede rekonstrueerimine ja ehitamine.

Klassifikatsioon: maaparandustööd 45112320-4; teetööd 45233140-2

Hankemenetluse liik: avatud hankemenetlus

Töö tehniliseks aluseks on **REK Projekt OÜ** poolt koostatud „Tallimetsa maaparandusehitiste ja teede rekonstrueerimise projekt“.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

Objektiga on võimalik tutvuda: metsataristu spetsialist Ülo Lindjärv tel: 505 0744; e-post [ulo.lindjarv@rmk.ee](mailto:ulo.lindjarv@rmk.ee).

Töövõtja annab Tellijale valmis Töö lõplikult üle hiljemalt 1.09.2025.a. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2025.a. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

Töödele on nõutav teostusgarantii kestvusega 2 aastat arvates kasutuselevõtu akti allkirjastamisest tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine tellija pangakontole.

## Hanke tehniline kirjeldus

Tallimetsa maaparandussüsteemi (224,1 ha) ning Veskijõe - Tõldsilla tee (3,87 km), Tusari - Takkavalla tee (1,52 km) ja Tusari - Takkavalla harutee (0,39 km) rekonstrueerimise, mis asuvad Lääne maakond, Lääne-Nigula vallas Tusari, Vaisi ja Nõmmemaa külas.

Objektile pääseb 16150 Vaisi - Kuijõe kõrvalmaanteelt ja 11230 Harju-Risti - Riguldi – Võntküla kõrvalmaanteelt.

Vajalikud raietööd saavad ehituse alguseks RMK poolt tehtud. Vajadusel jääb ehitaja teostab vajalike ja segavate puude ja põõsaste raie ja kokkuveo. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta.

Edasi tuleb teostada kändude juurimine (8,15 ha). Kännud juuritakse teede puhul kogu teetrassi laiuse ulatuses ja koondatakse hunnikutesse. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei või teostada nõlvade korrigeerimiseks teostada kaevet. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Kraavide kaeve pinnast ja sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Veskijõe-Tõldsilla tee: piirneva Veskijõe kaldad jätta puutumata, kände ei juurita. Tusari - Takkavalla tee ja Tusari - Takkavalla harutee: teetrassidel madala võsa kände ei juurita.

Tallimetsa maaparandussüsteemil vooluvees liikuva sette püüdmiseks rajatakse 5 settebasseini: SB2 tüübiga SB-0 veejuhtmele nr 200c al. PK1 allavoolu, SB3 tüübiga SB-1 veejuhtmele nr 504 al. PK13 allavoolu, SB4 (ca 20 m enne truupi T101, VP182) ja SB5 (SB1 ja SB4 vahel (ca 125 m kaugusel), VP182) tüübiga SB0 veejuhtmele nr 101 ning SB6 tüübiga SB-0 kraavile 104 enne truupi T104. Kraavide 101 ja 104 sisse ja väljavoolud peavad olema diagonaalis erinevate nurkade all, et ei toimuks vee otsest läbivoolu. Olemasolev settebassein SB1, mis paikneb kraavil 101, on väga heas tehnilises seisukorras, settimata ja taimestikuga katmata, tüübiga SB-1. Settebasseinid rajada kataloogi Maaparandusrajatiste tüüpjoonised, Tallinn 2019. a (Põllumajandus- ja Toiduameti veebilehelt www.pta.agri.ee) tüüpjoonistele 5.3 järgi. Settebasseinid ehitatakse vastavalt tüübile SB-0 ja SB-1 nõlvusega m=1,75, põhi peab olema 1,0 m (SB2, SB4, SB5 puhul), 0,9 m (SB3 puhul) ja 0,5 m (SB6 puhul) veejuhtme põhjast sügavam. Settebasseinid tuleb ehitada valmis enne veejuhtme kaevetööde algust.

Veejuhtmete (eesvool, kuivenduskraavid) korrastustööde teostamisel vältimaks heljumi ja pinnase kannet Nõva jõkke tuleb kasutada ajutist veetõkketammi (filtratsioonitõkke ekraan), mis rajatakse enne veejuhtme korrastustööde algust, jälgides veejuhtme veetaset. Filtratsioonitõkke ekraan püüab kaevetööde ajal liikuma hakanud pinnase peenema fraktsiooni kinni ning takistavad sette kandumist looduslikesse veekogudesse. Filtratsioonitõke tuleb paigaldada selliselt, et suurema vooluhulga korral oleks filtratsioonitõke püsiv (st ei läheks allavoolu) ning kataks kogu veejuhtme ristlõike (st kõrgema veetaseme korral ei tohi filtratsioonitõke kerkida kraavi põhjast kõrgemale, ujuda). Selleks tuleb filtratsioonitõke ankurdada. Pärast ehitustöid tuleb filtratsioonitõke ja selle taha kogunenud sete eemaldada, et need ei takistaks vee äravoolu. Ekraan tuleb rajada eesvoolule nr 200 (lõigule 200a).

Tallimetsa maaparandussüsteemil on ette nähtud rekonstrueerida üks tuletõrjetiik: TT1, mis asub Veskijõe - Tõldsilla tee ääres PK31 juures. Tiigi rekonstrueerimisel põhjapoolne kallas on ette nähtud teha laugeks nõlvusega 1:4, et seal oleks soodsad tingimused kulleste arenguks ja pärast moonet noorte konnade ronimiseks maismaale. Tuletõrjetiigile TT1 ligipääsu saavutamiseks on ette nähtud rajada teenindusplats mõõtudega 6x40 m koos veevõtukoha tähisega.

Tallimetsa maaparandussüsteemi veejuhtmeid puhastatakse settest vastavalt määratud sette mahule 0,5-1,2 m³/m. Veejuhtmele rajatakse kokku 27 kraavilaiendit. Laiendid on laiusega 8 m (sh kraavi pealt laius) ja pikkusega 8 m, kraavipõhjast 0,3 m sügavam ja nõlvusega 1:4. Kraavide keskmised parameetrid pärast setetest puhastamist on järgmised: nõlvus 1,5 ja põhja laiusega 0,4-1,0 m. Välja kaevatud sete tuleb paigutada kraavi muldesse (joonisel voolusuuna pool), laiali ajada ja tasandada. Ekspluatatsiooni käigus lõhutud mulded tuleb tasandada. Kohtades, kus kaevetööde ajal on märgata nõlva erosiooni, ei tohi nõlvu töödelda, vaid tuleb piirduda sette eemaldamisega kraavi põhjast.

Veejuhtmetesse 101, 200a, 200b, 200c, 207 ja Peraküla pkr on ettenähtud suurte kivide paigaldamine. Kivid on vähemalt 30 cm läbimõõduga ja neid paigutatakse vähemalt 1 tk 20 meetri kohta.

Objektil teostatakse kaeveid järgnevas mahus:

|  |  |
| --- | --- |
| Veejuhtme liik | Pikkus (m) |
| UE - Uuendatav eesvool | 818 |
| HE - Hooldatav eesvool | 210 |
| UK - Uuendatav kuivenduskraav | 7 711 |
| HT - Hooldatav teekraav | 1 596 |
| HK - Hooldatav kuivenduskraav | 3 513 |
| EN - Ehitatav nõva | 218 |
| **KOKKU:** | **14 066** |

Metsamaa kraavi mullavalli taha kogunev vesi tuleb läbi valli kraavi juhtida 30cm läbimõõdu ja 8m pikkuse plasttoruga Di 300mm SN8 (veeviimar, tüüp VV-300). Veeviimarid on ette nähtud ehitada vastavalt tüüpjoonisele 1.7 (2013.a). Tallimetsa objektil on ette nähtud 21 tk veeviimari paigutus, mille täpsemad paigaldamise asukohad täpsustatakse ehituse ajal. Üldjuhul paigutatakse veeviimarid sinna kus on märgata vee kogunemist mulde taha.

Tallimetsa objektil rekonstrueeritakse 11 truupi ja ehitatakse 14 truupi, uuendatakse 1 truup (T21 tuleb settest puhastada), olemasolevasse seisukorda jääb 15 truupi.

Plasttruubid rajatakse läbimõõduga 40 cm kuni 80 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinniaetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal olema Ø 40 ja 50 cm plasttruubil vähemalt 0,5 m, Ø 60 cm plasttruubil 0,55 m ja Ø 80 cm plasttruubil 0,65. Truubid tuleb paigaldada veejuhtme olemasolevale pikikaldele. Keelatud on vastukalle.

Kõikidele 40 ja 50 sm truupidele on ette nähtud ehitada otsakutele kindlustised mattotsakutena tüüpotsakutega: MAO. Truupide mattotsakud, tüüp MAO, tuleb ehitada vastavalt kogumikule „Maaparandusrajatiste tüüpjoonised“ (Tallinn 2013) joonis 3.1-1 kuni 3.1-2. Otsakute rajamiseks truupidele tuleb kasutada nõlvust 1:1,5. Kõikidele 60 ja 80 sm truupidele on ette nähtud ehitada otsakutele kindlustised kiviotsak KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2019) KOK otsakud joonis 3.3-1 kuni 3.3-2. KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

**Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea (v.a. plastik ja muud analoogsed lagunematud materjalid on keelatud). Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist** **ja muud analoogsetest lagunematutest materjalidest sidusnöörid/võrgud on keelatud.**

Välja kaevatud vanad r/b truubitorud tuleb rekonstrueeritavalt alalt ära vedada ja utiliseerida.

**Veskijõe - Tõldsilla tee (3,87 km)** rekonstrueeritav lõik algab 16150 Vaisi – Kuijõe kõrvalmaanteelt ja lõpeb metsakvartalil VP504 er 15. Teemulde kuivendamiseks teostatakse tee ääres olemasolevate veejuhtmete hooldamine ning teatud kohtadesse voolunõvade rajamine.

Rajatav tee katendikonstruktsioon on järgmine (ülevalt alla):

* Purustatud kruus, Positsioon nr. 6, h=10 cm;
* Sorteeritud kruus, Positsioon nr. 3, h=20 cm;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud);
* Olemasolev tasandatav/profileeritav teekeha (PK21+88 - 20 m kooritav ja laiendatav mõlemale poole).

PK21+88 on ette nähtud 20 m teealuse koorimine (hkeskm=10 cm) ning laiendus mõlemale poole min pealt laiuseni 5,5 m. PK28-39 profileerimisel saadava pinnasega täita löökaugud. Kurvilisel teelõigul teed ei laiendata (v.a. PK22-23). Veskijõe-Tõldsilla tee sisekülgedele PK22-PK23 vahelisele lõigule rajatakse tee laiendus vastavalt plaanikõverikele ning üleminekud sujuvalt 10 m ulatuses sirgelt osalt plaanikõveriku raadiusele. Plaanikõverikul pöörderaadiusega alla 200 m viraažikalle peab olema 5%. Teemulde laiendamine on ette nähtud rajada kohapealsest pinnasest (N kaevamisel saadud). Kurvi parameetrid on vähendatud seoses Natura ala, liigi leiukoha (III kat. loomad) ja eramaa olemasoluga.

Kvartalite muldele ning teistele teedele ligipääsu saavutamiseks on ette nähtud rajada mahasõidukohad M3 (A=4,5m, R=10m, L=10m), M5 (A=4,5m, R5, L=10 m), M7 (A=4,5m, R12,5, L=20 m), tee lõppu T-kujuline tagasipööramisekoht TPT (ühe haruline) ning tuletõrjetiigile TT1 teenindusplats (6x40m (TT ääres 25 m); R=15m). Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013).

Tee algusesse rajatakse riigiteelt mahasõidukoht (Tüüp MM) riigiteelt nr 16150 Vaisi – Kuijõe km 4,74 5310051 Veskijõe – Tõldsilla teele (pööre paremale).

Veskijõe – Tõldsilla tee ristumiskoht on rajatakse riigiteega 70˚ nurga all. 5310051 Veskijõe – Tõldsilla teele mahasõidu pikikalle rajatakse riigitee katte servast 15 m pikkuse ulatuses väärtusega 1,5% ja seejärel väärtusega 0,5%. Asfaltkatte põikkalle võrdub 2,5% rajatise teljest mõlemale poole ja kruuskatte põikkalle – 3%. 5310051 Veskijõe – Tõldsilla teele mahasõit rajatakse 18 m pikkuse ulatuses 16150 Vaisi – Kuijõe kõrvalmaantee katte servast asfaltkattega ning seejärel 22 m pikkuse ulatuses kruuskattega.

Mahasõidu katend rajatakse asfaltbetoonkattega järgmiselt:

* Asfaltbetoon AC 16 surf h=9cm
* Fraktsioneeritud killustikust alus fr. 16/32 kiilumisega h=20cm
* Geotekstiili (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Dreenkiht (liiv (k≥1,0m/24h) hmin=20cm
* Aluspinnas

Juurdepääsutee killustikkate rajatakse järgmiselt:

* Purustatud kruus (positsioon nr 6) h=12cm
* Sorteeritud kruus (positsioon nr 4) h=min20cm
* Geotekstiili (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Täitepinnas (liiv dreenivus min. 0,5m/ööp) h=min20cm
* Aluspinnas

Ristumiskoha parempoolsele pöörderaadiusele (R11) paigaldatakse eesõigusmärk nr 222 „Peatu ja anna teed“ ja kaks juhatusmärki nr 644 „Veskijõe – Tõldsilla tee“, mis paigaldatakse märgist nr 222 kõrgemale ja samale toele; nr 644 paigaldatakse nr 222 kohale risti riigimaantee teljega. Veskijõe – Tõldsilla teele 200 m enne ristumiskohta paigaldatakse eesõigusmärk nr 221 „Anna teed“ lisateatetahvliga nr 816 „STOPP 200 m“. Veskijõe – Tõldsilla teele pöörd vasakpoolsele pöörderaadiusele (R7) paigaldatakse riigitee poole – keelu- ja mõjualamärk nr 341 „Massipiirang“ (7t) lisateatetahvliga nr 891b „Välja arvatud RMK loal“. Vaisi – Kuijõe kõrvalmaanteele paigaldatakse 200 m enne ristumiskohta Kuijõe küla suunas hoiatusmärk nr 134a „Lõikumine kõrvalteega“ ja 200 m ristumiskohta Vaisi küla suunas hoiatusmärk nr 135a „Lõikumine kõrvalteega“;

**Tusari - Takkavalla tee (1,52 km)** rekonstrueeritav lõik algab Veskijõe-Tõldsilla teelt ja lõpeb Tusari - Takkavalla haruteega ristumisel. Tee ääres olemasolevate veejuhtmete rekonstrueerimist või hooldamist ei ole ette nähtud.

Rajatav tee katendikonstruktsioon on järgmine (ülevalt alla):

* Purustatud kruus, Positsioon nr. 6, h=10 cm;
* Sorteeritud kruus, Positsioon nr. 3, h=20 cm;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud);
* Olemasolev tasandatav/profileeritav teekeha

Kvartalite muldele ning teistele teedele ligipääsu saavutamiseks on ette nähtud rajada mahasõidukohad M3 (A=4,5m, R=10m, L=10m), M5 (A=4,5m, R5, L=10 m), M7 (A=4,5m, R12,5, L=20 m). Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013).

**Tusari - Takkavalla harutee (0,39 km)** rekonstrueeritav lõik algab Tusari - Takkavalla teelt ja lõpeb metsakvartalite VP183 ja VP184 vahelisel sihil, kuhu rajatakse M9 - Mahasõidukoht (A=4,5m, R=12,5m, L=50m). Tee ääres olemasolevate veejuhtmete rekonstrueerimist või hooldamist ei ole ette nähtud.

Rajatav tee katendikonstruktsioon on järgmine (ülevalt alla):

* Purustatud kruus, Positsioon nr. 6, h=10 cm;
* Sorteeritud kruus, Positsioon nr. 3, h=20 cm;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud);
* Olemasolev tasandatav/profileeritav teekeha (buldooserdatav PK0+48-PK2)

Kvartalite muldele ning teistele teedele ligipääsu saavutamiseks on ette nähtud rajada mahasõidukohad M3 (A=4,5m, R=10m, L=10m) ning tee lõppu TP-T asemele mahasõidukohad M9 (A=4,5m, R=12,5m, L=50m). Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013).

Teede algusesse ristumiskohale paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid.

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea. Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist ja muud analoogsetest lagunematutest materjalidest sidusnöörid/võrgud on keelatud. **Erosioonitõkke matid, mis sisaldavad plastist ja muud analoogsetest lagunematutest materjalidest sidusnöörid/võrgud on keelatud.**
2. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.